Mohamed Zahir
<s>Mohamed Zahir (‎; Kabul, 16. oktobar 1914 — Kabul, 23. jul 2007) poslednji vladar (kralj, šah) Avganistana.</s><s>Zemljom je suvereno vladao od 1933. do 1973. godine, kada je nasilno svrgnut sa prestola.</s>

<s>Studirao je u Kabulu i Francuskoj; 1933. godine postao ministar prosvete u vladi Avganistana, a zatim posle uspelog atentata na njegovog oca šaha Mohameda Nadira, stupio je na presto 8. novembra 1933. godine.</s><s>U isto vreme bio je i vrhovni verski poglavar u zemlji.</s>

<s>1964. godine proglasio je novi Ustav, kojim je pokrenuo modernizaciju države u svakom smislu, pa je time stvorio mnogo neprijatelja među verskim fanaticima.</s>

<s>1973. godine, njegov rođak i i bivši premijer Mohamed Daud Kan, izveo je vojni puč i formirao republikansku vladu, dok se šah Mohamed Zahir nalazio na operaciji oka u Italiji.</s><s>Tokom ovog puča, šah je abdicirao u mesecu avgustu, čime je prekinuta vladavina dinastije Barakzai, a time i doba mirnog života u Avganistanu.</s>

<s>Zahir-šah živeo je u izbeglištvu (egzilu) u Italiji.</s><s>Posle američke okupacije Avganistana, u aprilu 2002. godine, vratio se u svoju zemlju.</s><s>Iako je veliki deo naroda i političkih krugova bio za ponovno uspostavljanje monarhije u Avganistanu, Zahir-šah nije na to pristao, iako je želeo, zbog ogromnog američkog pritiska da se ne obnovi monarhija.</s>

<s>Posle povratka u Kabul, Mohamed Zahir-šah živeo je u svojoj kraljevskoj palati.</s><s>Zatim su stigle vesti da je 2005. godine, navodno prodao palatu, a u stvari se pretpostavlja da mu je kao već iznemoglom starcu ista nasilno oduzeta, pa danas pripada državi.</s>

<s>Izvori</s>

<s>Mala enciklopedija Prosveta, četvrto izdanje, 1986.</s>

<s>Afganistanski političari</s>

